CELEX: 32013R0273
Language: sk
Date: 2013-03-19 00:00:00
Title: Vykonávacie nariadenie Komisie (EÚ) č. 273/2013 z  19. marca 2013 o zatriedení určitého tovaru do kombinovanej nomenklatúry

23.3.2013   
            
            
               SK
            
            
               Úradný vestník Európskej únie
            
            
               L 84/1
            
         VYKONÁVACIE NARIADENIE KOMISIE (EÚ) č. 273/2013
   z 19. marca 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. marca 2013
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Elektronické zariadenie (tzv. „analyzátor zloženia ľudského tela“) obsahujúce panel ukazovateľov, s rozmermi približne 30 × 30 × 4 cm, pozostávajúce z týchto hlavných komponentov:
                              
                                          —
                                       
                                       
                                          na váženie: silomer a hardvér na spracovanie a zobrazovanie hmotnosti,
                                       
                                    
                                          —
                                       
                                       
                                          na meranie: 2 elektródy na hornom povrchu váhy, ovládacie tlačidlá a hardvér na spracovanie a zobrazovanie meraní.
                                       
                                    Prostredníctvom týchto 2 elektród, ktoré sú v kontakte s chodidlami, zariadenie vysiela elektrické prúdy, ktoré pomocou charakteristických vlastností bioimpedancie umožňujú zariadeniu určiť napr. percentuálny podiel telesného tuku, percentuálny podiel svalovej hmoty, kostnej hmoty, obsah vody v ľudskom tele.
                              Zariadenie sa môže používať aj výhradne ako váha.
                              Zariadenie dokáže uložiť údaje o 10 používateľoch. Dokáže zobraziť hodnoty 2 meraní každého používateľa.
                              Zariadenie je určené na domáce použitie.
                           
                        
               
                  8423 10 90
               
               
                  Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry a znením číselných znakov KN 8423, 8423 10 a 8423 10 90.
                  Zariadenie je zloženým predmetom pozostávajúcim z komponentov zatriedených do kapitoly 84 a kapitoly 90. Na základe všeobecného pravidla 3 b) sa má zatriediť tak, ako keby pozostávalo z komponentu, ktorý predmetu dáva jeho podstatný charakter.
                  Vzhľadom na jeho objektívne charakteristické vlastnosti, menovite merací systém iba s 2 elektródami, sa predpokladá, že podstatný charakter dáva zariadeniu jeho komponent na váženie.
                  Zariadenie sa preto má zatriediť pod číselný znak KN 8423 10 90 ako osobná váha.
               
            
                  
                              2.
                           
                           
                              Elektronické zariadenie (tzv. „analyzátor zloženia ľudského tela“) vo forme osobnej váhy obsahujúcej panel ukazovateľov, s rozmermi približne 36 × 32 × 6 cm, pozostávajúce z týchto hlavných komponentov:
                              
                                          —
                                       
                                       
                                          na váženie: silomer a hardvér na spracovanie a zobrazovanie hmotnosti,
                                       
                                    
                                          —
                                       
                                       
                                          na meranie: odnímateľná rukoväť so 4 elektródami, 4 elektródy na hornom povrchu váhy, ovládacie tlačidlá a hardvér na spracovanie a zobrazovanie meraní.
                                       
                                    Prostredníctvom systému 8 elektród, ktorý je umiestnený v rukách a pod chodidlami, zariadenie vysiela elektrické prúdy viacfrekvenčného merania, ktoré pomocou charakteristických vlastností bioimpedancie umožňujú zariadeniu určiť napr. percentuálny podiel telesného tuku, hmotnosť telesného tuku, index telesnej hmotnosti (BMI), hmotnosť kostrovej svalovej hmoty, obsah vody v ľudskom tele.
                              Zariadenie môžu používať buď profesionálni zdravotníci pri diagnostike obezity, alebo iní používatelia, ktorí chcú zistiť údaje o svojej fyzickej kondícii, skontrolovať ju, alebo si ju zlepšiť na športové účely alebo účely krajšieho vzhľadu.
                              Zariadenie sa môže používať aj výhradne ako váha.
                              Zariadenie dokáže uložiť údaje o 99 používateľoch a 300 meraniach. Údaje môžu byť prenesené do prístroja na automatické spracovanie údajov pomocou USB kľúča.
                           
                        
               
                  9031 80 38
               
               
                  Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry a znením číselných znakov KN 9031, 9031 80 a 9031 80 38.
                  Zatriedenie do položky 9018 ako lekárske nástroje, prístroje alebo zariadenia je vylúčené, pretože zariadenie sa vo všeobecnosti nepoužíva v odbornej praxi (pozri prvý odsek vysvetliviek HS k položke 9018).
                  Zariadenie je zloženým predmetom pozostávajúcim z komponentov zatriedených do kapitoly 84 a kapitoly 90. Na základe všeobecného pravidla 3 b) sa má zatriediť tak, ako keby pozostávalo z komponentu, ktorý predmetu dáva jeho podstatný charakter.
                  Vzhľadom na jeho objektívne charakteristické vlastnosti, menovite použitú meraciu technológiu, sa predpokladá, že podstatný charakter dáva zariadeniu jeho komponent na meranie.
                  Zariadenie sa preto má zatriediť pod číselný znak KN 9031 80 38 ako ostatné elektronické meracie nástroje, prístroje.
               
            
                  
                              3.
                           
                           
                              Elektronické zariadenie (tzv. „analyzátor zloženia ľudského tela“) so základňou na váženie a stĺpikom, na vrchole ktorého je ovládací panel obsahujúci panel ukazovateľov, s rozmermi približne 120 × 87 × 52 cm, pozostávajúce z týchto hlavných komponentov:
                              
                                          —
                                       
                                       
                                          na váženie: silomer a hardvér na spracovanie a zobrazovanie hmotnosti,
                                       
                                    
                                          —
                                       
                                       
                                          na meranie: 2 odnímateľné rukoväte, každá s 2 elektródami, 4 elektródy na hornom povrchu váhy, ovládacie tlačidlá a hardvér na spracovanie a zobrazovanie meraní.
                                       
                                    Prostredníctvom 8-bodového dotykového systému elektród, ktorý je umiestnený v rukách a pod chodidlami, zariadenie vysiela elektrické prúdy viacfrekvenčného merania, ktoré pomocou charakteristických vlastností bioimpedancie umožňujú zariadeniu určiť napr. vnútrobunkový obsah vody, obsah vody mimo buniek, hmotnosť bielkovín, hmotnosť minerálov, hmotnosť telesného tuku, celkový obsah vody v tele, hmotnosť bez tuku, index telesnej hmotnosti (BMI), hmotnosť kostrovej svalovej hmoty.
                              Zariadenie je vybavené týmito konektormi:
                              
                                          —
                                       
                                       
                                          RJ45,
                                       
                                    
                                          —
                                       
                                       
                                          USB,
                                       
                                    
                                          —
                                       
                                       
                                          RS232,
                                       
                                    
                                          —
                                       
                                       
                                          25-pinový konektor D-sub.
                                       
                                    Zariadenie môžu používať buď profesionálni zdravotníci pri diagnostike obezity, alebo iní používatelia, ktorí chcú zistiť údaje o svojej fyzickej kondícii, skontrolovať ju, alebo si ju zlepšiť na športové účely alebo účely krajšieho vzhľadu.
                              Zariadenie môže byť pripojené k prístroju na automatické spracovanie údajov alebo k tlačiarni.
                           
                        
               
                  9031 80 38
               
               
                  Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry a znením číselných znakov KN 9031, 9031 80 a 9031 80 38.
                  Zatriedenie do položky 9018 ako lekárske nástroje, prístroje alebo zariadenia je vylúčené, pretože zariadenie sa vo všeobecnosti nepoužíva v odbornej praxi (pozri prvý odsek vysvetliviek HS k položke 9018).
                  Zariadenie je zloženým predmetom pozostávajúcim z komponentov zatriedených do kapitoly 84 a kapitoly 90. Na základe všeobecného pravidla 3 b) sa má zatriediť tak, ako keby pozostávalo z komponentu, ktorý predmetu dáva jeho podstatný charakter.
                  Vzhľadom na jeho objektívne charakteristické vlastnosti, menovite použitú meraciu technológiu, sa predpokladá, že podstatný charakter dáva zariadeniu jeho komponent na meranie.
                  Zariadenie sa preto má zatriediť pod číselný znak KN 9031 80 38 ako ostatné elektronické meracie nástroje, prístroje.